L 14/378
DA
Den Europæiske Unions Tidende
16.1.2023
4.7.
Advarselssystemet kan afbrydes midlertidigt af andre advarselssignaler, der giver vigtige sikkerhedsrelaterede meddelelser.
4.8.
På køretøjer til anvendelse af redningstjenester eller på køretøjer, der er konstrueret og fremstillet til anvendelse af hæren, civilforsvaret, brandvæsenet og ordensmagten, kan der være en anordning, hvormed føreren kan dæmpe de visuelle alarmer, som advarselssystemet afgiver.
4.9.
Tillæg 2 til dette bilag indeholder en nærmere beskrivelse af procedurerne for aktivering og deaktivering af føreradvarselssystemet.
4.10.
Fabrikanten skal som led i ansøgningen om typegodkendelse i henhold til dette regulativ foretage en demonstration af føreradvarselssystemet, jf. tillæg 1 til dette bilag.
5.
Føreransporingssystem
5.1.
Køretøjet skal være udstyret med et tofaset føreransporingssystem startende med ansporing på lavt niveau (en funktionsbegrænsning) fulgt af en kraftig ansporing (effektiv immobilisering af køretøjet).
5.2.
Kravet om et føreransporingssystem finder ikke anvendelse på motorer eller køretøjer til brug for redningstje­ nesterne eller motorer eller køretøjer, der er konstrueret og fremstillet til anvendelse af hæren, civilforsvaret, brandvæsenet og ordensmagten.
Permanent deaktivering af føreransporingssystemet må kun foretages af motor- eller køretøjsfabrikanten.
5.3.
System med ansporing på lavt niveau Systemet med ansporing på lavt niveau skal begrænse motorens maksimale drejningsmoment i hele motorens hastighedsområde med 25 % mellem omdrejningstallet ved maksimalt drejningsmoment og regulatorens "breakpoint" som beskrevet i tillæg 3 til dette bilag.
Det maksimale tilgængelige drejningsmoment under motorens maksimale drejningsmoment, før momentbegrænsningen aktiveres, må ikke overstige det reducerede drejningsmoment ved den pågældende omdrejningshastighed.
Systemet med ansporing på lavt niveau skal aktiveres, når køretøjet er stationært (2) første gang efter indtrædelse af betingelserne i punkt 6.3, 7.3, 8.5 og 9.4 nedenfor.
5.4.
System med kraftig ansporing Køretøjs- eller motorfabrikanten skal indbygge mindst et af de systemer med kraftig ansporing, der er beskrevet i afsnit 5.4.1 til 5.4.3 og det tidsbestemte begrænsningssystem, der er beskrevet i punkt 5.4.4.
5.4.1.
Et "funktionsbegrænsning efter genstart"-system skal begrænse køretøjets hastighed til 20 km/h ("krybeindstilling"), efter at motoren er blevet slukket på førerens foranledning ("tænding slukket").
5.4.2.
Et "funktionsbegrænsning efter brændstofpåfyldning"-system skal begrænse køretøjets hastighed til 20 km/h ("krybeindstilling"), efter at brændstoftankens påfyldningsniveau er steget i måleligt omfang, der ikke må være mere end 10 % af brændstoftankens kapacitet; systemet skal godkendes af den typegodkendende myndighed baseret på brændstofniveaumålerens tekniske egenskaber og en erklæring udstedt af fabrikanten.
5.4.3.
Et "funktionsbegrænsning efter parkering"-system skal begrænse køretøjets hastighed til 20 km/h ("krybeindstilling"), efter køretøjet har været stationært i over en time.
(2) Et køretøj skal betragtes som stationært senest 1 minut, efter køretøjets hastighed er blevet nedbragt til nul km/h.
Indkoblingen af en anordning, f.eks. en parkeringsbremse, en bremse til påhængskøretøj eller en håndbremse, må ikke være nødvendig for, at køretøjet er stationært.